ՀԻՄՆԱՎՈՐՈՒՄ

Նաիրի համայնքի Եղվարդ քաղաքի փողոցների նրբանցքների ու փակուղիներ անվանակոչության մասին որոշման նախագծի

Որոշման ընդունումը բխում է «Տեղական ինքնակառավարման մասին» օրենքի 18-րդ հոդվածի 1-ին մասի 22-րդ կետի պահանջից, համաձայն որի համայնքի ավագանին որոշում է կայացնում համայնքային նշանակության փողոցների, թաղամասերի, պողոտաների, հրապարակների, զբոսայգիների անվանման և վերանվանման վերաբերյալ։ Եղվարդ քաղաքում գտնվող Ե․ Չարենցի, Վ․ Տերյանի, Հ․Թումանյանի, Գ․Նժդեհի, Էրեբունու, Մայրի թաղամասի 18-րդ փողոցներից սկիզբ առնող փակուղիների ու նրբանցքների համար նախատեսված փողոցները ՀՀ Կադաստրի կոմիտեում չեն գրանցվել որպես նրբանցքներ և փակուղիներ, որի հետևանքով Եղվարդ քաղաքի անշարժ գույքերի հասցեների և Կադաստրի կոմիտեի e-cadastre.am էլեկտրոնային հարթակում առկա հասցեների միջև առաջանում են անհամապատասխանություններ։ Բացի դրանից վերընշված փողոցներում առկա անշարժ գույքերի բաժանման կամ միավորման հետևանքով առաջանում են նոր հասցեներ, հետևաբար անհրաժեշտություն է առաջանում այդ փողոցները անվանակոչել վերընշված փողոցների համապատասխան փակուղիներով ու նրբանցքներով։

Աշխատակազմի քաղաքաշինության բաժնի պետ՝ Բ․Բեգլարյան

ՏԵՂԵԿԱՆՔ

Նաիրի համայնքի Եղվարդ քաղաքի փողոցների փակուղիների և նրբանցքների անվանակոչության մասին որոշման նախագծի ընդունման կապակցությամբ Նաիրի համայնքի բյուջեում ծախսերի էական ավելացման կամ նվազեցման մասին

Նաիրի համայնքի Եղվարդ քաղաքի փողոցների նրբանցքների ու փակուղիների անվանակոչության մասին որոշման ընդունումը Նաիրի համայնքի 2023 թվականի բյուջեում ծախսերի և եկամուտների էական ավելացում կամ նվազեցում չի ենթադրում։

Ֆինանսական բաժնի պետ՝ Ս․Նիկողոսյան